'पद्मावत' पर सुनवाई :  यह क्या जिक्र आया कि ठहाकों से गूंज उठा सुप्रीम कोर्ट!  
साल्वे का मेहता को जवाब- वैसे ये तो इतिहास से छेड़छाड़ नहीं
कोर्ट ने विभिन्न राज्यों के 'पद्मावत' पर लगाए गए बैन को हटा दिया
'पद्मावत' पूरे देश में एक साथ 25 जनवरी को रिलीज होगी
सुप्रीम कोर्ट ने विभिन्न राज्यों के 'पद्मावत' पर लगाए गए बैन को हटा दिया है. चीफ जस्टिस ऑफ इंडिया दीपक मिश्रा ने कहा कि जब 'बैंडिट क्वीन' रिलीज हो सकती है तो ये फिल्‍म क्यों रिलीज नहीं हो सकती. सुप्रीम कोर्ट ने आदेश दिया है कि दीपिका पादुकोण, शाहिद कपूर और रणवीर सिंह की 'पद्मावत' अब पूरे देश में एक साथ रिलीज होगी. 'पद्मावत' 25 जनवरी को रिलीज होनी है. रिलीज से पहले ही राजस्थान, हरियाणा, मध्य प्रदेश व अन्य राज्यों में फिल्म के रिलीज पर बैन लगाया था. फिल्म निर्माताओं ने अपनी याचिका में इस बैन को गैरकानूनी बताया था.